“Паясы”, “Рэчка”, “Ірыда”, “Па расе”, “Залатое мроіва”, “Вясновая серэнада”, “Белая кветка”, “Пацалунак матылька”, “Кветка зямлі” — пералік назваў калекцый адзення можна працягваць і далей. За 20 гадоў існавання тэатра моды “Маладосць” у каледжы створаны дзясяткі калекцый, якія дэманстраваліся на гарадскіх, абласных паказах, прымалі ўдзел у рэспубліканскіх конкурсах “Белая амфара” і “Млын моды”, “Бурштынавая іголка” ў польскім Гданьску. Тэатр моды дэманстраваў свае калекцыі ў Вене, Парыжы, Маскве.